**Rondelul frumuseţii Vieţii**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondelul frumuseţii Vieţii.

O, Creator, al frumuseţii Vieţii,

Dumnezeu din veci al ei Izvor!

Când omul a căzut neascultător

El şi-a pierdut comoara tinereţii.

Fatidică i-a fost clipa dimineţii

La întâlnirea cu marele ispititor,

O, Creator, al frumuseţii Vieţii,

Dumnezeu din veci al ei Izvor!

Lucifer, învăluit în trendul ceţii

Prin hipnotismul său linguşitor,

A detronat coroana frumuseţii

Ce chipul Tău purta, de Ziditor!

O, Creator, al frumuseţii Vieţii,

Dumnezeu din veci al ei Izvor!

Flavius Laurian Duverna

29 noiembrie 2015